Rolf Andersen (sabotør)

Rolf Andersen  var en norsk sabotør og motstandsmann mot den tyske okkupasjonen under andre verdenskrig. Han var med i Osvald-gruppen, som fra 1941 ble ledet av sjømannen Asbjørn Sunde.

Andersen deltok i gruppen fra 1943, og var med på en rekke aksjoner. I det illegale arbeidet gikk han under dekknavnene «Frank» og «Sancho»Side 241-242 Asbjørn Sunde: Menn i mørket. 1947, nytt opplag Spartacus Forlag (2009) ISBN 978-82-430-0467-2.

7. september 1943 var han med å sprenge jernbanebrua ved Kværner i Lodalen i Oslo, en særs vellykket aksjon der også et lokomotiv ble ødelagt. Andersen utførte sprengningen i lag med sabotørene Gunnar Arnfelt Knudsen og Johan Sæther.Side 279. Lars Borgersrud: Nødvendig innsats, Universitetsforlaget, Oslo (1997)

5. april 1944 havnet Andersen i skuddveksling med politiet ved Møllergata 19 i Oslo. Han ble arrestert. For motstandsbevegelsen var han en sikkerhetsrisiko. Han visste mye. De var redd han skulle «sprekke» i Gestapo-avhør. Da han ble lagt inn på Ullevål sykehus gjorde  Osvald-gruppen fem dager etter arrestasjonen et forsøk på å befri ham. De mislykkes. Tre dager senere gjentok de aksjonen med bedre resultat. 13. april fikk de ham ut.Side 335-336. Lars Borgersrud: Nødvendig innsats, Universitetsforlaget, Oslo (1997)

Måneden etter var Andersen med på likvidasjonen av Statspoliti-mannen Karsten Tank Lorange. Han ble skutt på gata i Gjøvik 5. mai 1944.

Senhøstes 1944 var Andersen og flere av Osvald-gruppens folk i Bergen, sendt av Sunde for å bidra som instruktører i motstandsbevegelsen i området.Lars Borgersrud: «Ordkløveri eller realiteter?», Klassekampen 8. juli 2003 Osvald-instruktørene deltok også i lokale aksjoner.Lars Borgersrud: «Uklart om likvidasjoner», Bergens Tidende 27. april 2005 For å finansiere motstandsarbeidet var Andersen 9. november med på et ran i Laksevåg Sparebank, en aksjon som ble gjennomført sammen med Reidar Olsen fra den lokale motstandsgruppa Saborg.Side 322. Lars Borgersrud: Nødvendig innsats, Universitetsforlaget, Oslo (1997)

Referanser

Litteratur
 Sunde, Asbjørn: Menn i mørket. 1947, nytt opplag Spartacus Forlag 2009, side 165, 191-193. ISBN 978-82-430-0467-2.

Kategori:Fødselsår ikke oppgitt
Kategori:Medlemmer av Osvald-gruppen
Kategori:Nordmenn fra andre verdenskrig